

**CYFARFOD PWYLLGOR GWEITHREDOL Y GANGEN  
 16 Chwefror 2022**

**COFNODION**

Yn bresennolRhun ap Iorwerth AS, Cadeirydd  
David Rees AS (Is-lywydd)  
Delyth Jewell AS  
Alun Davies AS  
Rhianon Passmore AS  
Natasha Asghar AS  
 Sam Rowlands AS

YsgrifenyddiaethAl Davies, Ysgrifennydd Dros Dro y Gangen  
Enfys Roberts, Tîm Cysylltiadau Rhyngwladol

1. **YMDDIHEURIADAU AM ABSENOLDEB**

Dim

1. **COFNODION Y CYFARFOD DIWETHAF** – Papur CPA 6S 01-21

Derbyniwyd y cofnodion fel cofnod cywir.

1. Roedd nifer o faterion yn codi o’r cofnodion. The following

Nodwyd y camau gweithredu a ganlyn, ac roedd pob un ohonynt wedi'u cwblhau.

* ***Dewis Cynrychiolwyr Pwyllgor Llywio Cangen Seneddwragedd y Gymanwlad.***Yn dilyn sawl cyfarfod, cytunwyd ar gylchdro arfaethedig, a fyddai’n golygu bod y tair aelod benywaidd o Bwyllgor Gweithredol ein cangen yn eistedd ar Bwyllgor Llywio Seneddwragedd y Gymanwlad yn ystod Chweched Tymor y Senedd.  
    
  Nododd y Cadeirydd, ers i'r trefniant hwn gael ei gytuno, fod Natasha Asghar AS a Rhianon Passmore AS wedi cynnig eu hunain ar gyfer Cadeirydd Seneddwragedd y Gymanwlad BIMR. Pe bai'r naill neu'r llall yn llwyddiannus yna byddai angen edrych ar y cylchdro unwaith eto gan y byddai angen lle parhaol ar Gadeirydd Seneddwragedd y Gymanwlad ar y Pwyllgor Llywio am ei thymor llawn.  
    
  Holwyd pam yr oedd yn ymddangos mai ein cangen ni oedd yr unig un gyda mwy nag un cynrychiolydd ar y Pwyllgor Llywio a bod canghennau eraill yn cael eu cynrychioli gan un Aelod yn unig.  
    
  **Camau i’w cymryd:**  Ysgrifenyddiaeth y Gangen i gysylltu ag Ysgrifenyddiaeth BIMR i geisio eglurder ar hyn.
* ***Dewis Hyrwyddwr Cangen Seneddwyr y Gymanwlad ag Anableddau.***Mark Isherwood AS oedd yr unig ymgeisydd ar gyfer y rôl hon ac roedd Aelodau'r Gangen yn falch o dderbyn ei enwebiadau.
* ***Llythyr o ddiolch i Ann Jones.***Cafodd y llythyr hwn o ddiolch ei anfon at Ann Jones a chafodd yr Aelodau weld copi o'r llythyr.
* ***Dewis Cynrychiolydd Cangen ar gyfer gweithgor “Argyfwng Hinsawdd” BIMR.***Roedd Llyr Gruffydd AS yn falch o dderbyn cynnig y Gangen i gynrychioli'r Senedd ar y Gweithgor BIMR newydd hwn.

1. **ADOLYGIAD O WEITHGAREDDAU DIWEDDAR**

**Adborth ar gyfarfodydd, ymweliadau,  
digwyddiadau a chynadleddau diweddar a chamau dilynol**

* *Gweminar Hinsawdd CPA y DU a Chyfres Bord Gron  
  15/28 Hydref*Gwaetha’r modd, nid oedd yr aelodau wedi gallu cymryd rhan yn y Ford Gron hon.
* *Gweithgor BIMR ar “Argyfwng Hinsawdd” Dyddiadau   
  Rhithwir* ym mis Tachwedd 21 – mis Chwefror 22

Roedd Llyr Gruffydd yn bresennol yn y cyfarfod hwn, sef sesiwn ffurfiol gyntaf y Gweithgor, a gynhaliwyd gan Julie Elliott AS (y DU) ar y testun “*Stori Equinor a Norwy*”.  
  
**Camau i’w cymryd:** Yr Ysgrifenyddiaeth i anfon y nodyn, a ddrafftiwyd gan Jon Davies, ymlaen ar y sesiwn hon.

* *Cyfarfodydd Pwyllgor Llywio CWP BIMR  
  Rhithwir  
  18 Tachwedd 2021 a 3 Chwefror 2022*Cafwyd adborth gan Natasha Asghar AS a Rhianon Passmore AS ar y cyfarfodydd hyn a oedd wedi canolbwyntio ar Seneddau Sensitif o ran Rhywedd ac Archwiliadau ynghylch Rhywedd.   
  Ers hynny roedd y Senedd wedi darparu dogfen yn amlinellu ei safbwynt.
* *Sioeau Teithiol Seneddwragedd y Gymanwlad yn y DU:*

*22 Tachwedd*

Roedd Natasha Asghar AS yn bresennol yn y Sioe Deithiol hon ac yn ei hôl hi, roedd y sesiwn yn un gadarnhaol, yn canolbwyntio ar y mater pwysig o hyfforddiant i fynd i'r afael ag Aflonyddu ar Seneddwyr Benywaidd drwy Gyfryngau Cymdeithasol.

**Nodyn:**Ers hynny mae CPA y DU wedi rhyddhau recordiad o’r sesiwn hon,   
 sydd ar gael [**yma**](https://www.uk-cpa.org/what-we-do/women-in-parliament/cpa-uk-women-s-roadshows-recorded-version/)

* *Cyfarfod rhanbarthol Seneddwyr y Gymanwlad ag Anableddau  
  Rhithwir*

17 Ionawr

Roedd Mark Isherwood AS yn bresennol yn y cyfarfod rhithwir hwn lle’r oedd y Gangen wedi darparu hunanasesiad o’r Senedd fel senedd gynhwysol o ran anabledd. Wrth symud ymlaen, ceisiodd y grŵp greu grid o feysydd blaenoriaeth ar gyfer gweithredu drwy nodi meysydd allweddol i’w gwella o bob deddfwrfa.

* *Ymweliad Uchel Gomisiynydd Awstralia â'r DU  
  y Senedd  
  15 Chwefror.*

Roedd y Llywydd wedi bod yn falch o’r cyfle i gwrdd â’r Uchel Gomisiynydd lle cawsant gyfle i drafod ystod o faterion o ddiddordeb i’r Uchel Gomisiynydd, gan gynnwys cysylltiadau rhwng Cymru ac Awstralia, y Gymraeg a materion cyfansoddiadol.

5. **BLAENGYNLLUNIO**

**Cyfarfodydd, ymweliadau, digwyddiadau a chynadleddau arfaethedig**

* *Materion ynghylch Masnachu Pobl trwy Chwaraeon  
  Gweithdy Rhithwir  
  22-24 Chwefror*  
    
  Atgoffwyd yr aelodau o'r cyfle i gymryd rhan yn y sesiwn hon, er y nodwyd y byddai hyn yn digwydd yn ystod toriad yr wythnos ganlynol.
* *Seminar San Steffan (seminar 70)  
  Hybrid   
  14 – 18 Mawrth*

Dywedodd y Cadeirydd fod y Gangen yn falch bod Sam Rowlands AS a Natasha Asghar AS wedi gallu bod yn bresennol yn y Seminar hon a anelwyd at seneddwyr oedd newydd eu hethol. At hynny, bu trefnwyr y CPA yn awyddus i gydbwyso ein cynrychiolaeth â chynnig am leoedd i Aelod o’r Blaid Weithredol ond nid oedd yr un o’r tri Aelod Llafur newydd yn gallu bod yn bresennol y tro hwn.  
  
Nid oedd unrhyw ddefnydd o'r lleoedd rhithwir a gynigiwyd i Grwpiau'r Senedd.

* *Cynhadledd Flynyddol BIMR (cynhadledd 51) (gan gynnwys ethol Cadeirydd Seneddwragedd y Gymanwlad)   
  Ynys Manaw  
  23–26 Mawrth*Trafododd y Gangen y Gynhadledd BIMR sydd i ddod a'r angen i ddewis ein dirprwyaeth.  
  Gwnaeth Is-lywydd y Gangen yr achos y dylai Rhianon Passmore AS a Natasha Asghar AS gael y cyfle i fynd i’r gynhadledd hon, o ystyried y byddai’r broses o ethol Cadeirydd Seneddwragedd y Gymanwlad BIMR – yr oedd y ddau wedi cynnig eu hunain ar ei gyfer – yn cael ei gynnal yng Nghyfarfod Cyffredinol Blynyddol y Gynhadledd.  
    
  Codwyd manylion y cap a oedd yn berthnasol i gyfranogiad Aelodau Gweithredol Cangen yng Nghynadleddau BIMR.  
    
  **Cam i’w gymryd:** Ysgrifenyddiaeth y Gangen i ddosbarthu Rheolau'r Gangen sy'n egluro'r mater hwn.  
    
  Nodyn: Roedd dirprwyaeth derfynol Cangen y Senedd a ddewiswyd fel a ganlyn:  
    
  Rhun ap Iorwerth AS (Cadeirydd)  
  David Rees AS (Is-lywydd)  
  Rhianon Passmore AS  
  Natasha Asghar AS  
    
  gydag Alun Davies AS, Delyth Jewell AS, a Sam Rowlands AS hefyd wedi cael cynnig y cyfle i fod yn bresennol.
* *Cyfarfod Pwyllgor Gweithredol Canol Blwyddyn y CPA  
  (er gwybodaeth yn unig)  
  Assam, India  
  9 Ebrill*  
  Nododd y Cadeirydd y cyfarfod llywodraethu sydd i ddod ac y byddai'r Ysgrifennydd Rhanbarthol Jon Davies a'n Cynrychiolwyr BIMR yn adrodd yn ei gylch maes o law.
* *Fforwm Merched y Gymanwlad (fel rhan o CHOGM 2022)  
  Kigali, Rwanda  
  wythnos yn dechrau 20 Mehefin*  
  Nododd y Cadeirydd y cyfarfod CHOGM sydd i ddod – sef cyfarfod y byddai'r Gangen yn ei fonitro – rhag ofn y gallai Aelodau gymryd rhan yn y Fforwm Merched, fforwm yr oedd y Gangen wedi anfon cynrychiolwyr iddo yn flaenorol.
* *Cynhadledd Seneddol y Gymanwlad (cynhadledd 65)  
  Halifax, Nova Scotia, (Cynhelir gan Senedd Ffederal Canada)*20 – 26 Awst

Roedd dyddiadau'r CPC bellach wedi'u cadarnhau a byddai'r Gangen yn disgwyl gwahoddiad ffurfiol cyn ein Cyfarfod Cangen nesaf.

6. **EITEMAU NEWYDD / UNRHYW FATER ARALL**

* *Prosiect ymchwil – Arferion Seneddol sy'n Sensitif o ran Rhywedd yn BIMR*  
   Deallwyd fod amryw aelodau o’n Cangen, bellach mewn   
   cysylltiad â Dr Jessica Smith o Brifysgol Southampton ynghylch   
   ymchwil yr oedd yn ei chynnal ar Seneddau sy’n Sensitif o ran Rhywedd
* *Cafwyd trafodaeth fer ar flaenoriaethau’r Gangen.****Camau i’w cymryd:*** *Ysgrifenyddiaeth y Gangen i dynnu sylw at y rhain, fel y nodir yn Rheolau'r Gangen.*
* *Hyfforddiant Cenhadaeth Sylwedydd Etholiad*  
    
  Gofynnodd y Dirprwy Lywydd a oedd unrhyw ddiweddariad ynghylch pryd y byddai’r hyfforddiant nesaf ar Genhadaeth Sylwedydd Etholiad yn cael ei gynnal.  
    
  **Camau i’w cymryd:**  Ysgrifenyddiaeth y Gangen gynnal gwaith dilynol ar hyn gydag Ysgrifenyddiaeth BIMR.  
    
  Nodyn: Cadarnhawyd wedyn y byddai’r hyfforddiant Cenhadaeth Sylwedydd Etholiad BIMR nesaf yn cael ei gynnal ar 14–15 Gorffennaf 2022.

7. **DYDDIAD CYFARFOD YN Y DYFODOL:**

Mis Mai / mis Mehefin 2022 (i'w gadarnhau)  
   
 DIWEDD.